stanford-oval/wikipedia huggingface dataset:
ג'רלד אסמואה
קריירה בינלאומית

אסמואה ערך את הופעת הבכורה שלו בנבחרת גרמניה בשנת 2001 במשחק מול נבחרת סלובקיה, והיה לשחקן השחור הראשון שנולד באפריקה ושיחק בנבחרת גרמניה. קדמו לו שחקנים שחורים שנולדו בגרמניה לאבות ממוצא אפרו-אמריקאי. אסמואה ייצג את גרמניה במונדיאל 2002 בו הפסידה הנבחרת 0–2 במשחק הגמר לנבחרת ברזיל, בו נכנס אסמואה כמחליף. אסמואה ייצג את גרמניה גם בגביע הקונפדרציות בשנת 2005, ובמונדיאל 2006, בשניהם סיימה גרמניה במקום השלישי. בשני המונדיאלים בהם שיחק, אסמואה לא פתח באף משחק בהרכב, ובמשחקים ששיחק, נכנס לדקות ספורות. לאחר מונדיאל 2006 אסמואה לא שיחק יותר בנבחרת, בה כבש שישה שערים ב-43 הופעות.
תארים

עם שאלקה 04:
הגביע הגרמני: 2001, 2002
גביע הליגה הגרמנית: 2005
אינטרטוטו: 2003, 2004
עם גרויטר פירט:
אליפות הבונדסליגה השנייה: 2012
חיים אישיים

אסמואה נשוי ואב לתאומים ילידי 2007. אחיו ובן דודו של אסמואה גם משחקים כדורגל בגרמניה בקבוצות מליגות נמוכות.
אסמואה סובל ממחלת לב, שבה אונת הלב המפרידה בין החדר הימני לחדר השמאלי של הלב עבה מאוד, דבר שעלול לגרום לאי סדירות בפעימות הלב.
דייגו אנטוניו רייס

דייגו אנטוניו רייס (בספרדית: Diego Antonio Reyes Rosales, נולד ב-19 בספטמבר 1992) הוא כדורגלן מקסיקני שמשחק בטיגרס ובנבחרת מקסיקו. רייס משחק כקשר מרכזי וכמגן מרכזי.
ביוגרפיה

דייגו אנטוניו רייס נולד במקסיקו סיטי. הוא החל לשחק בנוער של קלוב אמריקה ונחשב לאחת הכישרונות הגדולים בקבוצה. רייס עלה לקבוצה בוגרים של קלוב אמריקה בגיל 17. הוא שיחק בקבוצה במשך 4 עונות וב-1 ביולי 2013 עבר לפורטו תמורת 7 מיליון אירו.
רייס שותף בנבחרות הצעירות של מקסיקו. במסגרת הנבחרת עד גיל 20 הוא זכה עם מקסיקו בטורניר טולון (2012). במסגרת הנבחרת האולימפית (על גיל 23) הוא זכה בטורניר הכדורגל של המשחקים הפאן-אמריקאיים 2011 וכן במדליית זהב בטורניר הכדורגל באולימפיאדת לונדון (2012).
רייס שיחק במקסיקו החל מקופה אמריקה 2011 שאליה הגיע נבחרת הנוער. בנבחרת הבוגרת הוא החל לשחק ב-2013 והשתתף בגביע הקונפדרציות 2013. הוא נבחר לסגל הנבחרת למונדיאל 2014 ושולב כמחליף במשחק שמינית הגמר בו הודחה מקסיקו.
תארים

קלוב אמריקה
אליפות מקסיקנית: קלאוסורה 2013
הנבחרת האולימפית של מקסיקו
מדליית זהב אולימפית: 2012
המשחקים הפאן-אמריקאיים: 2011
טורניר טולון: 2012
גביע הזהב: 2015
אישיים
רוקי השנה בליגה המקסיקנית: קלאוסורה 2011
גמר ליגת האלופות 2021

גמר ליגת האלופות 2021 היה המשחק האחרון בעונת 2020/2021, העונה ה-66 של טורניר הכדורגל הבכיר באירופה שמאורגן על ידי אופ"א והעונה ה-29 מאז ששמה שונה מ"גביע אלופות המועדונים האירופי" ל"ליגת האלופות". הזוכה בגמר היא צ׳לסי, שניצחה את מנצ'סטר סיטי וזכתה בגביע בפעם השנייה בתולדותיה, ותשחק במשחק הסופרקאפ האירופי נגד ויאריאל, אלופת הליגה האירופית לעונת 2020/2021.
בחירת האצטדיון המארח

הליך הגשת המועמדות הושק ב-28 בספטמבר 2018 על ידי אופ"א לבחירת הערים המארחות של גמר ליגת האלופות, הליגה האירופית וליגת האלופות לנשים לשנת 2021. להתאחדויות הכדורגל ניתן עד 26 באוקטובר 2018 להגיש הצעות עד 15 בפברואר 2019.
אופ"א הודיעה ב-1 בנובמבר 2018 כי שני אצטדיונים הביעו עניין לארח את גמר ליגת האלופות של 2021, וב־22 בפברואר 2019 הגישו שני האצטדיונים את מועמדויותיהם במועד האחרון.
האצטדיון המארח נבחר על ידי הוועד המנהל של אופ"א במהלך ישיבה בלובליאנה, סלובניה, ב-24 בספטמבר 2019, שם ימונו גם המארחים למשחקי גמר ליגת האלופות של 2022 ו-2023.
| מדינה | אצטדיון | עיר | קיבולת | הערות |
| --- | --- | --- | --- | --- |
| גרמניה | אליאנץ ארנה | מינכן | 70,000 | אירח את גמר ליגת האלופות 2012 |
| רוסיה | גזפרום ארנה | סנקט פטרבורג | 67,800 | אירח את חצי גמר גביע העולם 2018 ואת גמר גביע הקונפדרציות 2017 |
בספטמבר 2019 הוכרז שגזפרום ארנה נבחרה לארח את משחק הגמר, כאשר אליאנץ ארנה תארח את גמר ליגת האלופות 2022 ואצטדיון ומבלי יארח את גמר 2023. בעקבות מגפת הקורונה, ביוני 2020 הוחלט שגזפרום ארנה לא תארח את טורניר 2021, אלא את גמר טורניר 2022.
במאי 2021 נודע שטורקיה לא תארח את משחק הגמר ובמקום זאת הוא ייערך באצטדיון הדרגאו שבפורטוגל.
הקבוצות

| מועדון | הופעות קודמות בגמר (בכתב מודגש זכיות) |
| --- | --- |
אנגליה מנצ'סטר סיטי: 0
אנגליה צ'לסי: 2 (2008, 2012)
מהלך המשחק

| 0 | 1 | 2 | 3 | 4 |
| --- | --- | --- | --- | --- |
| 29 במאי 2021 | אנגליה מנצ'סטר סיטי | 0–1 | אנגליה צ'לסי | אצטדיון הדרגאו, פורטו, פורטוגל צופים: 14,110 שיפוט: ספרד אנטוניו מתאו לאחוס |
| 29 במאי 2021 |  | (סיקור) | קאי האברץ  42' | אצטדיון הדרגאו, פורטו, פורטוגל צופים: 14,110 שיפוט: ספרד אנטוניו מתאו לאחוס |
הרכבי הקבוצות

| --- | --- |
              מנצ'סטר סיטי :               צ'לסי
הרכבי הקבוצות > שופטים

שופט: ספרד אנטוניו מתאו לאחוס
 קוונים: ספרדפאו סבריאן דייוויס, ספרד רוברטו דיאס פרז דה פלומר
 שופט רביעי: ספרד קרלוס דל סרו גרנדה 
 שופט וידאו: ספרד אלחנדרו הרנדדס הרננדס
שופט וידאו שני:ספרד חואן מרטינס מונוארה, שופט וידאו לנבדל: ספרד איניגו פריאטו לופס דה סראין
שופט וידאו תומך: פולין פאול גיל
ראו גם

עונת 2020/2021 בליגת האלופות
גמר הליגה האירופית 2021
הערות שוליים

↑  "11 associations interested in hosting 2021 club finals". UEFA. 1 בנובמבר 2018. {{cite web}}:  (עזרה)
↑  "9 associations bidding to host 2021 club finals". UEFA.com. 22 בפברואר 2019. {{cite web}}:  (עזרה)
↑  רשמי: גמר ליגת האלופות ייערך בדרגאו בפורטוגל, באתר ONE‏, 13 במאי 2021
| משחקי גמר גביע אירופה וליגת האלופות |
| --- | --- | --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |  |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
גיליון בגדי הים של ספורטס אילוסטרייטד

| --- | --- |

שער גיליון בגדי הים של ספורטס אילוסטרייטד 2009 עליו מככבת הדוגמנית הישראלית בר רפאלי
שער גיליון בגדי הים של ספורטס אילוסטרייטד 2009 עליו מככבת הדוגמנית הישראלית בר רפאלי
 סוג:  גיליון דוגמנות שנתי של שבועון
 מו"ל:  ספורטס אילוסטרייטד 
 בעלים:  טיים וורנר
 תאריכי הופעה:  1964–הווה (כ־60 שנה) 
 שפה:  אנגלית
 מערכת:  ארצות הברית רוקפלר סנטר, ניו יורק, ארצות הברית
 תפוצה:  כ-4,000,000
 מדינה:  ארצות הברית 
 ISSN:  0038-822X
 http://sportsillustrated.cnn.com/swimsuit
 
גיליון בגדי הים של ספורטס אילוסטרייטד (באנגלית: Sports Illustrated Swimsuit Issue) הוא גיליון שנתי מבית שבועון הספורט האמריקאי "ספורטס אילוסטרייטד", היוצא באמצע פברואר בערך. הגיליון כולל תצלומי דוגמניות בבגדי ים המדגמנות אותם במקומות אקזוטיים ברחבי העולם. בכך שונה גיליון זה מכל שאר גיליונות השבועון במהלך השנה, העוסקים בספורט מקצועי ובספורטאים.
הופעה בשער הגיליון נחשבת לפסגת ההישגים של דוגמנית, ובדרך כלל ילוו אליה חוזי דוגמנות שמנים. הגיליון מופץ למנויי השבועון, כ-3 מיליון, וכן נמכר בדוכנים ביותר ממיליון עותקים (לעומת מכירה בדוכנים של 85,000 עותקים בלבד לגיליון אחר של השבועון). תפוצתו מביאה לגיליון בגדי הים חוזי פרסום גדולים, שב-2005 הניבו למו"ל הכנסות של 35 מיליון דולר.
המהדורה הראשונה של הגיליון יצאה לאור ב-1964 ומקובל לראות בה את תחילת עידן הביקיני, למרות שהביקיני המודרני הומצא כבר ב-1946. הרעיון נזקף לזכותו של עורך השבועון אנדרה לאגר שרצה ליצור לוח שנה ספורטיבי עם הדוגמניות בבגדי ים. הוא ביקש מכתב האופנה ג'ול קמפבל לצלם תמונות של דוגמניות כדי למלא את החלל החסר, כולל השער. הגיליון הראשון כלל את השער וחמישה עמודי תצלומים ועם השנים צבר הגיליון תאוצה וקוראים, עד שהפך לתופעה בתחום הפרסום.
המהדורה הנמכרת ביותר של הגיליון הייתה המהדורה החגיגית ב-1989, במלאת 25 שנה לגיליון, ועל השער כיכבה דוגמנית העל קאתי איירלנד, שהופיעה עליו פעמיים נוספות לאחר מכן.
במשך השנים כיכבו על שער הגיליון דוגמניות צמרת רבות ובהן אל מקפירסון (5 פעמים), שריל טיגס (3 פעמים), כריסטי ברינקלי (3 פעמים), פולינה פוריסקובה (פעמיים), רייצ'ל האנטר (פעמיים), טיירה בנקס (פעמיים), קייט אפטון (פעמיים), בר רפאלי, ברוקלין דקר, אירינה שייק, היידי קלום, כריסי טיגן, אלכסיס רן ומריסה מילר. אשלי גרהאם היא הדוגמנית הראשונה למידות גדולות שהופיעה בשער הגיליון.
במהלך השנים הופיעו גם דוגמניות ישראליות בגיליון, כאשר ב-1990 הופיעה לראשונה בגיליון דוגמנית ישראלית- מיכאלה ברקו. בשנת 2007 הוצגה בו בר רפאלי בפינת השער. שנתיים לאחר-מכן, ב-2009, כיכבה רפאלי בעצמה בגיליון מיוחד על שער המגזין,וצולמה גם לגיליונות 2008, 2010, 2012 וב-2014 (מהדורת היובל) של המגזין. ב-2009 השתתפה גם אסתי גינזבורג. ב-2008 חלק מצילומי החוץ הבינלאומיים נערכו גם בקיסריה ובים המלח.S. I. Staff, Bar Refaeli 2008 SI Swimsuit Photos, Swimsuit | SI.com (באנגלית אמריקאית)
בחלק מהגיליונות הופיעו גם תצלומים של מפורסמות שאינן דוגמניות, ובכלל זה ספורטאיות, ובהן הטניסאיות: סטפי גראף, סרינה ויליאמס, מריה שראפובה וקרוליין ווזניאקי. כן הופיעו תצלומים של זמרות ובהן ביונסה נואלס.
בפברואר 2014 הופיעה הבובה "ברבי" בשער הגיליון.
את הדוגמניות מצלמים צלמים מהשורה הראשונה ובהם ניתן למנות את רפאל מאזוקו.
הערות שוליים

↑  ערן סויסה, לקחה את הבחירות: בר רפאלי נבחרה לפרונט של הספורטס אילוסטרייטד, באתר nrg‏, 10 בפברואר 2009
↑  ברבי על השער של ספורטס אילוסטרייטד, "ראש1", 13 בפברואר 2014
 היורשת של בר רפאלי ב"ספורטס אילוסטרייטד" מעוררת מחלוקת, באתר TheMarker‏, 13 בפברואר 2014
דארל דוגלאס

דארל רוברט דוגלאס (בהולנדית: Darl Robert Douglas; נולד ב-5 באוקטובר 1979 בפרמריבו שבסורינאם) הוא כדורגלן עבר הולנדי ששיחק בעמדת קיצוני הימני.
קריירה

עבדי נולד בפרמריבו שבסורינאם, והעביר את ילדותו בהולנד. החל לשחק באקדמית הנוער של DWS, ולאחר מכן עבר לאקדמית הנוער של אייאקס אמסטרדם.
בעונת 2000/2001 הושאל דוגלאס לר.ב.ס רוזנדאל, ששיחקה בליגת העל ההולנדית. ב-20 באוגוסט 2000 ערך את הופעת הבכורה שלו במועדון, כששיחק 90 דקות בהפסד 3-2 לניימכן במסגרת המחזור הראשון בליגה. בסך הכל ערך 13 הופעות ליגה במועדון. לקראת עונת 2001/2002 הושאל להארלם לשנתיים מליגת המשנה ההולנדית, בהן ערך 65 הופעות ליגה והבקיע 11 שערים.
לקראת עונת 2003/2004 חתם דוגלאס בהראקלס אלמלו, גם היא מליגת המשנה ההולנדית. ב-9 באוגוסט 2003 ערך את הופעת הבכורה שלו במועדון, כששיחק 90 דקות בניצחון 5-1 על המועדון החובבי קוויק בויס במסגרת הסיבוב הראשון של הגביע ההולנדי. ב-22 באוגוסט 2003 ערך את הופעת הבכורה שלו במועדון במסגרת הליגה, כששיחק 90 דקות בהפסד 4-2 לאפלדורן במסגרת המחזור השני. באותו משחק הבקיע את שער הבכורה שלו במועדון, שער בדקה ה-3. הוא ערך 33 הופעות ליגה, בהן הבקיע 9 שערים.
בסוף העונה עבר דוגלאס לאוטרכט מליגת העל ההולנדית בהעברה חופשית. כבר בעונתו הראשונה במועדון הפך להיות שחקן הרכב קבוע, כששיחק ב-32 משחקים מתוך 34. ב-14 באוגוסט 2004 ערך את הופעת הבכורה שלו במועדון, כששיחק 90 דקות בהפסד 3-2 לנאק ברדה במסגרת המחזור הראשון בליגה. ב-29 באוגוסט 2004 הבקיע את שער הבכורה שלו במועדון, שער בדקה ה-20 בתיקו 1-1 נגד אייאקס אמסטרדם במסגרת המחזור השלישי בליגה. ב-16 בספטמבר 2004 ערך את הופעת הבכורה שלו בגביע אופ"א, כששיחק 90 דקות בניצחון 4-0 על יורגודן במסגרת הסיבוב הראשון לעונת 2004/2005. הוא שיחק בכל ששת משחקי הקבוצה במפעל, עד להדחתה של אוטרכט בשלב הבתים עם 4 הפסדים ב-4 משחקים. דוגלאס הבקיע שני שערים בשלב הבתים, אחד נגד דניפרו דניפרופטרובסק ואחד נגד אוסטריה וינה. בעונתו הראשונה הבקיע 3 שערי ליגה. בעונתו השנייה במועדון ערך 26 הופעות ליגה והבקיע שער אחד. בעונת 2006/2007 שיחק במועדון במשך חצי עונה, בה ערך 11 הופעות מבלי להבקיע.
בינואר 2007 עבר דוגלאס למאריטימו מליגת העל הפורטוגלית, בה שיחק במועדון במשך חצי עונה. ב-4 בפברואר 2007 ערך את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד פאסוס די פריירה במסגרת המחזור ה-17 בליגה. ב-11 במרץ 2007 הבקיע את שער הבכורה שלו במועדון, שערו היחידי במשך חצי עונה, שער בדקה ה-85 בהפסד 2-1 לפורטו במסגרת המחזור ה-21 בליגה. בסך הכל ערך 13 הופעות ליגה במועדון.
בעונת 2007/2008 חזר דוגלאס להולנד ושיחק בוילם II מהליגה הבכירה, אליה עבר בהעברה חופשית. ב-16 בספטמבר 2007 ערך את הופעת הבכורה שלו במועדון, כשנכנס כמחליף בדקה ה-51 בהפסד 3-1 לטוונטה במסגרת המחזור הרביעי בליגה. ב-22 בינואר 2008 הבקיע את שער הבכורה שלו במועדון, שערו היחידי בעונת 2007/2008, שער בדקה ה-90 בניצחון 4-0 על ויטסה ארנהם במסגרת המחזור ה-21 בליגה, לאחר שנכנס כמחליף בדקה ה-72. הוא ערך 16 הופעות ליגה במועדון.
בתום עונת 2007/2008 חזר דוגלאס להראקלס אלמלו, שעד לחזרתו העפילה לליגת העל ההולנדית, בהעברה חופשית. הוא שיחק במועדון במשך 4 עונות, בהן ערך 114 הופעות ליגה והבקיע 8 שערים. בתום עונת 2011/2012, כשהוא בן 32, פרש דוגלאס ממשחק פעיל.
גריז (מחזמר)

| --- | --- |

 מילות השירים:  Jim Jacobs, Warren Casey 
 ליברטיסט:  ג'ים ג'ייקובס, וורן קייסי
 מוזיקה:  ג'ים ג'ייקובס, וורן קייסי
 מקום ההתרחשות:  שיקגו
 תקופת ההתרחשות:  1959
 מדינה:  ארצות הברית ארצות הברית
 סוגה:  מחזמר
 הצגת בכורה:  1971 -1980, 1994, 2007
 מספר מערכות:  2
 שפה:  אנגלית
 
גריז הוא מחזמר אמריקאי משנת 1971 שנכתב על ידי ג'ים ג'ייקובס ווורן קייסי. המחזמר זכה להצלחת ענק, שבר את שיא ההופעות בזמנו בברודוויי, ובשנת 1978 גם הפך לסרט באותו שם. בשנת 2022 החלו צילומי סדרה "גריז: עלייתן של הנערות בוורוד".
עלילת המחזמר מתרחשת בשנת 1959 בתיכון ריידל, ועוסקת בבני נוער ממעמד הפועלים המגלים את המורכבות של האהבה ומתמודדים עם נושאים כמו עבריינות, מרד נעורים, חקר מיני בגיל ההתבגרות ומקובלות חברתית. המחזמר מאזכר את כנופיות הנוער ממעמד הפועלים בשנות החמישים שנקראו "גריזרס" משום שנהגו לשמן את שערם בחומרי סיכה, ומבוסס על חוויותיו של ג'ים ג'ייקובס בתיכון "ויליאם טאפט" בשיקגו. וורן קייסי שיתף פעולה עם ג'ייקובס בכתיבת המילים והמוזיקה, המנסה לשחזר את הצלילים המוקדמים של הרוק אנד רול.
הפקה > בברודוויי

"גריז" בוצע לראשונה בשנת 1971 בתיאטרון קינגסטון בשיקגו, הממוקם באסם ישן. צמד מפיקים ראו את ההצגה וחתמו עם היוצרים על עסקה כדי להעלות אותו מחדש באוף ברודוויי. הוא עלה שם ב-1972 וכעבור זמן קצר עבר לברודוויי, זכה להצלחה כבירה ועד להורדתו ב-1980, רץ 3,388 הופעות, מספר הפעמים הרב ביותר בהיסטוריה של ברודוויי עד אז (את השיא שבר לאחר מספר שנים המחזמר "שורת המקהלה"). את התפקיד הראשי של דני זוקו שיחק בארי בוסטוויק, ועם צוות השחקנים נמנו עם השנים פיטר גלאגר, פטריק סווייזי, ג'ון טרבולטה וטריט ויליאמס. ריצ'רד גיר כיכב כדני זוקו בהפקה הלונדונית המצליחה בווסט אנד ב-1973. המחזמר זכה ב-1978 לגרסה קולנועית שוברת קופות, וחודש בהצלחה בברודוויי ב-1994 וב-2007. כמו כן הוא הוצג במקומות רבים בעולם בהפקות גדולות ונוצצות ובקבוצות חובבים, כולל בבתי ספר רבים.
על מנת להתאים את המחזמר המקורי לקהלים צעירים, ג'ייקובס החליט לכתוב למחזמר "גרסה לבתי הספר". בגרסה זו הוסרו כל האזכורים והשימושים של סיגריות ואלכוהול, ירדו כל הקללות וניבולי הפה ומרבית השירים עברו שינויים.
הפקה > בישראל

המחזמר עלה בישראל בשנת 1995, בבימויו של אורי פסטר, בתרגום אהוד מנור, בכיכובם של אקי אבני (דני), צביקה הדר, סי היימן, אביטל פסטרנק (סנדי), אלון אופיר (דודי), רפי ויינשטוק (קניקי) וגיא פרידמן, ושיחק בהצלחה גדולה מעל ל-200 הצגות באולמות גדולים. כמו כן הוא עלה שלוש פעמים בבית צבי.
ב-2006 פורסם כי המחזמר יעלה בכיכובם של נינט טייב ויהודה לוי אך לבסוף הדבר לא יצא לפועל, ב-2008 עלתה בערוץ 2 תוכנית המציאות "גריז" בה הפרס שניתן לזוכים הוא לככב במחזמר כדני וסנדי. לפרויקט לוהקו גם מיכל אמדורסקי וצביקה פיק, אך לבסוף המחזמר לא הועלה עקב מכירה נמוכה של כרטיסים. שירי המחזמר תורגמו לעברית מספר פעמים, בין היתר בפסטיגל 1999 בו הופיעו יעל בר זוהר וגיל ססובר במחרוזת שירי גריז. ב-2020 פורסם שהמחזמר יעלה ב"תיאטרון תל אביב" בכיכובם של עומר חזן ואנה זק ובבימויו של צדי צרפתי. אך לבסוף לא יצא לפועל בגלל מגפת הקורונה והתיאטרון נסגר ושב להיות אולם מופעים רגיל.
עלילה

עלילת המחזמר מתרחשת בשנות החמישים. סנדי, נערה מחונכת וביישנית, ודני זוקו, המנהיג הכריזמטי של חבורת "ארמון בויז בורגר" מתחילים להכיר זה את זה במהלך חופשת הקיץ. בסתיו, סנדי עוזבת. לבסוף היא מגיעה לאותו בית הספר שבו דני לומד, תיכון ריידל. היא מצטרפת לקבוצת חברות קטנה של תלמידות מקובלות שקוראות לעצמן "הנערות בוורוד". היא מספרת להן על אהבת הקיץ שלה, ודני באותו זמן לא יכול להימנע מלהיזכר בחופשתו עם סנדי. כשסנדי אומרת לחברותיה את שמו של האהוב, הן מביאות אותה ישר לדני. זהו המפגש הראשון של דני עם סנדי, אבל הוא עצמו מגיב באיפוק וב"קוליות" על מנת לעשות רושם על חבריו.
כמה ימים לאחר מכן, "הנערות בוורוד" חוגגות מסיבת פיג'מות. הבנות מעשנות ושותות אלכוהול ורוצות לנקב לסנדי חורים באוזן, מה שעושה לה בחילה. בעוד סנדי נמצאת בחדר האמבטיה, בטי ריזו, המנהיגה של הנערות, מחקה אותה עם פאה ולועגת לתמימותה. סנדי מצליחה לגרום לדני לקנא לה. סנדי ודני מתקרבים לאט לאט, ולתחרות הריקודים הגדולה של בית הספר הוא מגיע יחד איתה. כאשר סנדי עוזבת את רחבת הריקודים, דני רוקד צמוד עם צ'ה צ'ה, חברתו לשעבר, רקדנית סלסה חמה. סנדי בורחת בצער מהמסיבה ואומרת שהיא לא רוצה לראות אותו שוב.
דני מעניק לסנדי טבעת כהוכחה לאהבתו, אבל כשהוא מנסה להתקרב אליה, היא מתרחקת ממנו. לדני כעת ברור כי סנדי היא אהבתו הגדולה. הוא מחליט לשנות את דרכו ומתחיל להקדיש את זמנו לתחרות ספורט בבית הספר. בסוף שנת הלימודים סנדי מגיעה במראה חדש, נשי ומושך. כאשר דני רואה אותה הוא נרגש, מביע בפניה את אהבתו ובני הזוג מוצאים שוב זה את זה.
השירים

"Alma Mater" - המנון בית הספר שבתחילה מלמדת אותו המורה מיס לינץ' ולאחר מכן מבוצע בגרסה פארודית על ידי חבורת בויז-בורגר.
"Summer Nights" - דני מספר לחבריו על הבחורה שפגש בקיץ, ובמקביל, סנדי מספרת לחברותיה על דני.
"Freddy, My Love" - מרטי, אחת מהנערות בוורוד, מספרת על הרומן הארוך שלה עם חייל מארינס בשם פרדי.
"Grease Lightning" – דני וחבורתו משפצים את מכוניתם לאחר שגנבו חלקי חילוף.
"Rydell Fight Song"
"Look at me, I'm Sandra Dee"- ריזו מקניטה את דני על כך שנמשך לנערה תמימה המזכירה את דמותה של סנדרה די, וחבריו מצטרפים אליה כשהיא מלגלגת על סנדי.
"It's Raining on Prom Night"- סנדי בוכה ומתגעגעת לדני.
"Hopelessly Devoted to You" - סנדי לא יכולה להפסיק לחשוב על דני למרות התנהגותו בתחרות הריקודים.
"Beauty School Dropout" - פרנצ'י תוהה מה לעשות עם עצמה, לאחר שנשרה מבית ספר ליופי. מלאך מופיע יחד עם מקהלה של מלאכים ואומרים לה לחזור לבית הספר תיכון, אבל היא דוחה את עצתו.
"Alone at a Drive-In Movie" / "Sandy" – לאחר התקרית עם הטבעת, דני מתגעגע לסנדי, ורוצה שהם יחזרו להיות ביחד.
"There Are Worse Things I Could Do" - ריזו מודאגת מכך שהיא בהריון, דוחה את החברים שלה ואומרת לסנדי כי היא אדם טוב יותר ממה שאחרים מבקשים ממנה להיות.
"You're the One That I Want"/ "All Choked Up" - דני וסנדי מבטאים את רגשותיהם לקראת סוף המחזה, כביטוי לאהבתם.
"We Go Together"- מבוצע בסוף המערכה הראשונה וכשיר סיום במערכה השנייה בידי כל המשתתפים.
הערות שוליים

↑  קרן נתנזון, נינט ויהודה ישחקו בגריז?, באתר ynet, 28 ביוני 2006
↑  מרב יודילוביץ', מיכל אמדורסקי לוהקה ל"גריז", באתר ynet, 8 בפברואר 2008
| --- | --- |
בקרת זהויות :  GND: 300645813  MusicBrainz work: 44e98a49-8f7b-4a94-90bf-e03b4d5425b9
גביע הערוץ הראשון בהוקי קרח (רוסיה)

| --- | --- |

 ענף:  הוקי קרח
 תאריך ייסוד:  1967
 ארגון מפעיל:  פדרציית ההוקי הרוסית
 מספר מתמודדים:  4 — 6
 מדינות משתתפות:  רוסיה רוסיה   צ'כיה צ'כיה   שוודיה שוודיה   פינלנד פינלנד
 עיר מארחת:  צסק"א ארנה 
 שמות קודמים:  גביע רוסנו, הטורניר הבינלאומי המוסקבאי, גביע בלטיקה, טורניר איזבסטיה
 זוכה:  רוסיה רוסיה
 הכי הרבה זכיות:  ברית המועצות נבחרת ברית המועצות בהוקי קרח (19)
 
שחקני נבחרת רוסיה בהוקי קרח, לאחר הניצחון על נבחרת קנדה בהוקי קרח. דצמבר 2017
גביע הערוץ הראשון הרוסי בהוקי קרח (ברוסית: Кубок Первого канала по хоккею) הוא טורניר הוקי קרח המהווה חלק מהכנות לאליפות האירופית בהוקי קרח.
ב־1967, עת הוקם נערך הטורניר במוסקבה. ב-1992, לאחר חידוש הטורניר הוא נערך בסנקט פטרבורג (למעט בשנים 2013 ו-2014 כשהוא נערך בסוצ'י). החל משנת 1996 מהווה חלק של סדרת התחרויות שנערכות במספר מדינות אירופה לקראת אליפות העולם, במסגרת Euro Hockey Tour.
מנוהל על ידי פדרציית ההוקי הרוסית בחסות הערוץ הראשון הרוסי.
שמות הטורניר

1967 — הטורניר לחגיגות 50 שנה למהפכת אוקטובר;
1968 — הטורניר הבינלאומי;
1969—1996 — טורניר איזבסטיה;
1997—2002 — גביע בלטיקה;
2003 — הטורניר הבינלאומי המוסקבאי;
2004—2005 — גביע רוסנו;
2006—ואילך — גביע הערוץ הראשון.
היסטוריה

הגביע הוקם ב-1967 בשם "הטורניר לכבוד יובל למהפכת אוקטובר". בהמשך הוחלט לערוך אותו כל שנה. מ-1969 עד 1996 נקרא בשם גביע איזבסטיה בחסות העיתון רב-התפוצה. ב-1997 הגביע נקרא גביע "בלטיקה" על שם מבשלת הבירה הפטרבורגית, בעלת אותו השם. ב-2003 הטורניר נקרא בשם טורניר מוסקבה הבינלאומי, בשנים 2004-2005 נקרא בשם "גביע רוסנו" על שם חברת ביטוח והחל משנת 2005 הטורניר נערך בחסות הערוץ הראשון הרוסי.
הטורניר נערך ברציפות מאז 1967, למעט שנת 1991 שאז בוטל בשל התפרקות ברית המועצות.
על פי רוב משתתפות 4 נבחרות: עד 2022 אלה היו רוסיה (ברית המועצות), צ'כיה (צ'כוסלובקיה), פינלנד ושוודיה, אך בחלק מהתחרויות השתתפו נבחרות נוספות כמו קנדה, פולין, קוריאה הדרומית ואחרות. בשנת 2022 משתתפות בה רוסיה, קזחסטן ובלארוס. בשנת 2023 השתתפו נבחרות לאומיות של קזחסטן ובלרוס בתוספת 2 נבחרות מרוסיה.
זוכות הגביע > גביע הערוץ הראשון

| שנה | מנצחת | סגנית | מקום שלישי | עיר מארחת |
| --- | --- | --- | --- | --- |
| 2023 | רוסיה 25 | בלארוס בלארוס | קזחסטן קזחסטן | סנקט פטרבורג |
| 2022 | בלארוס בלארוס | רוסיה רוסיה | קזחסטן קזחסטן | מוסקבה |
| 2021 | פינלנד פינלנד | רוסיה רוסיה | קנדה קנדה | מוסקבה |
| 2020 | רוסיה רוסיה | שוודיה שוודיה | פינלנד פינלנד | מוסקבה |
| 2019 | שוודיה שוודיה | רוסיה רוסיה | פינלנד פינלנד | מוסקבה / פלזן |
| 2018 | רוסיה רוסיה | פינלנד פינלנד | שוודיה שוודיה | מוסקבה |
| 2017 | רוסיה רוסיה | צ'כיה צ'כיה | פינלנד פינלנד | מוסקבה / פראג |
| 2016 | שוודיה שוודיה | רוסיה רוסיה | פינלנד פינלנד | מוסקבה |
| 2015 | צ'כיה צ'כיה | שוודיה שוודיה | פינלנד פינלנד | מוסקבה |
| 2014 | רוסיה רוסיה | שוודיה שוודיה | פינלנד פינלנד | סוצ'י |
| 2013 | צ'כיה צ'כיה | פינלנד פינלנד | רוסיה רוסיה | סוצ'י |
| 2012 | רוסיה רוסיה | שוודיה שוודיה | פינלנד פינלנד | מוסקבה |
| 2011 | שוודיה שוודיה | צ'כיה צ'כיה | רוסיה רוסיה | מוסקבה |
| 2010 | רוסיה רוסיה | צ'כיה צ'כיה | שוודיה שוודיה | מוסקבה |
| 2009 | פינלנד פינלנד | רוסיה רוסיה | צ'כיה צ'כיה | מוסקבה |
| 2008 | רוסיה רוסיה | פינלנד פינלנד | צ'כיה צ'כיה | מוסקבה |
| 2007 | רוסיה רוסיה | פינלנד פינלנד | צ'כיה צ'כיה | מוסקבה |
| 2006 | רוסיה רוסיה | פינלנד פינלנד | שוודיה שוודיה | מוסקבה |
זוכות הגביע > גביע רוסנו

| שנה | מנצחת | סגנית | מקום שלישי |
| --- | --- | --- | --- |
| 2005 | רוסיה רוסיה | פינלנד פינלנד | שוודיה שוודיה |
| 2004 | רוסיה רוסיה | פינלנד פינלנד | צ'כיה צ'כיה |
זוכות הגביע > הטורניר הבינלאומי המוסקבאי

| שנה | מנצחת | סגנית | מקום שלישי |
| --- | --- | --- | --- |
| 2003 | פינלנד פינלנד | צ'כיה צ'כיה | רוסיה רוסיה |
זוכות הגביע > גביע בלטיקה

| שנה | אלופה | סגנית | מקום שלישי |
| --- | --- | --- | --- |
| 2002 | צ'כיה צ'כיה | פינלנד פינלנד | רוסיה רוסיה |
| 2001 | צ'כיה צ'כיה | רוסיה רוסיה | שוודיה שוודיה |
| 2000 | רוסיה רוסיה | צ'כיה צ'כיה | פינלנד פינלנד |
| 1999 | רוסיה רוסיה | צ'כיה צ'כיה | פינלנד פינלנד |
| 1998 | שוודיה שוודיה | צ'כיה צ'כיה | פינלנד פינלנד |
| 1997 | צ'כיה צ'כיה | רוסיה רוסיה | שוודיה שוודיה |
זוכות הגביע > טורניר איזבסטיה

| שנה | אלופה | סגנית | מקום שלישי |
| --- | --- | --- | --- |
| 1996 | שוודיה שוודיה | רוסיה רוסיה | פינלנד פינלנד |
| 1995 | רוסיה רוסיה | צ'כיה צ'כיה | שוודיה שוודיה |
| 1994 | רוסיה רוסיה | צ'כיה צ'כיה | פינלנד פינלנד |
| 1993 | רוסיה (1991-1993) רוסיה I | רוסיה (1991-1993) רוסיה II | שוודיה שוודיה |
| 1992 | רוסיה (1991-1993) רוסיה I | צ'כוסלובקיה צ'כוסלובקיה | רוסיה (1991-1993) רוסיה II |
1991: הטורניר בוטל בשל התפרקות ברית המועצות.
| 1990 | ברית המועצות ברית המועצות | שוודיה שוודיה | צ'כוסלובקיה צ'כוסלובקיה |
| 1989 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1988 | ברית המועצות ברית המועצות | שוודיה שוודיה | צ'כוסלובקיה צ'כוסלובקיה |
| 1987 | קנדה קנדה | ברית המועצות ברית המועצות | שוודיה שוודיה |
| 1986 | ברית המועצות ברית המועצות | קנדה קנדה | שוודיה שוודיה |
| 1986 | צ'כוסלובקיה צ'כוסלובקיה | ברית המועצות ברית המועצות | שוודיה שוודיה |
| 1984 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1983 | ברית המועצות ברית המועצות | צ'כוסלובקיה צ'כוסלובקיה | שוודיה שוודיה |
| 1982 | ברית המועצות ברית המועצות | פינלנד פינלנד | צ'כוסלובקיה צ'כוסלובקיה |
| 1981 | ברית המועצות ברית המועצות | צ'כוסלובקיה צ'כוסלובקיה | שוודיה שוודיה |
| 1980 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1979 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1978 | ברית המועצות ברית המועצות | צ'כוסלובקיה צ'כוסלובקיה | קנדה קנדה |
| 1977 | צ'כוסלובקיה צ'כוסלובקיה | ברית המועצות ברית המועצות | שוודיה שוודיה |
| 1976 | ברית המועצות ברית המועצות | שוודיה שוודיה | צ'כוסלובקיה צ'כוסלובקיה |
| 1975 | ברית המועצות ברית המועצות | צ'כוסלובקיה צ'כוסלובקיה | שוודיה שוודיה |
| 1974 | צ'כוסלובקיה צ'כוסלובקיה | ברית המועצות ברית המועצות | שוודיה שוודיה |
| 1973 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1972 | ברית המועצות ברית המועצות | צ'כוסלובקיה צ'כוסלובקיה | שוודיה שוודיה |
| 1971 | ברית המועצות ברית המועצות | צ'כוסלובקיה צ'כוסלובקיה | פינלנד פינלנד |
| 1970 | צ'כוסלובקיה צ'כוסלובקיה | ברית המועצות ברית המועצות | שוודיה שוודיה |
| 1969 | ברית המועצות ברית המועצות | קנדה קנדה | צ'כוסלובקיה צ'כוסלובקיה |
זוכות הגביע > טורניר בינלאומי

| שנה | אלופה | סגנית | מקום שלישי |
| --- | --- | --- | --- |
| 1968 | ברית המועצות ברית המועצות I | ברית המועצות ברית המועצות II | פינלנד פינלנד |